ai4bharat/Pralekha huggingface dataset:
माहिती आणि प्रसारण मंत्रालय
केंद्रीय माहिती आणि प्रसारण मंत्री अनुराग सिंह ठाकूर मुंबई दौऱ्यावर
सेवा, सुशासन आणि गरिबांच्या कल्याणाप्रती केंद्र सरकार समर्पित - केंद्रीय माहिती आणि प्रसारण मंत्री
मुंबई, 20 जून 2023
केंद्रीय माहिती आणि प्रसारण मंत्री अनुराग सिंह ठाकूर मुंबई भेटीसाठी आले आहेत. मुंबई दौऱ्याच्या तिसऱ्या दिवशी, आज, केंद्रीय मंत्री अनुराग सिंह ठाकूर यांनी संगीत नाटक अकादमीच्या अध्यक्ष आणि नृत्यकला गुरू डॉ.संध्या पुरेचा आणि सुप्रसिद्ध मराठी हिंदी सिने आणि नाट्य अभिनेत्री वंदना गुप्ते यांच्या निवासस्थानी जाऊन त्यांची भेट घेतली. या भेटीदरम्यान केंद्रीय मंत्र्यांनी पंतप्रधान नरेंद्र मोदी यांच्या नेतृत्वाखाली गेल्या 9 वर्षांमध्ये सरकारने केलेल्या अभूतपूर्व कार्यांची माहिती दिली. सेवा, सुशासन आणि गरिबांच्या कल्याणाप्रती केंद्र सरकार समर्पित असल्याचे ते यावेळी म्हणाले.
ज्येष्ठ अभिनेत्री वंदना गुप्ते यांना त्यांच्या निवासस्थानी भेटल्यानंतर केंद्रीय माहिती आणि प्रसारण मंत्री अनुराग सिंह ठाकूर यांनी त्यांना केंद्र सरकारने केलेल्या कार्यांची नोंद असलेली पुस्तिका भेट म्हणून दिली. या प्रसंगी वंदना गुप्ते म्हणाल्या की माझ्यासाठी ही अत्यंत अनोखी आणि आनंददायी भेट होती. नाट्यक्षेत्रात काम करणाऱ्यांना ज्या अडचणींना सामोरे जावे लागते त्याबद्दल केंद्रीय मंत्र्यांशी चर्चा केल्याची माहिती त्यांनी दिली. चित्रपट क्षेत्राप्रमाणेच नाट्य क्षेत्राला देखील उद्योगाचा दर्जा दिला जावा, जेणेकरुन या क्षेत्रात कार्यरत व्यक्ती देखील त्यांच्या हक्कांची मागणी करू शकतील असे वंदना गुप्ते यांनी सांगितले. केंद्र सरकारच्या गेल्या 9 वर्षांतील यशस्वी कामगिरीबाबत यावेळी चर्चा झाल्याचे त्या म्हणाल्या.
केंद्रीय माहिती आणि प्रसारण मंत्री अनुराग सिंह ठाकूर यांनी ज्येष्ठ अभिनेत्री वंदना गुप्ते यांची भेट घेतली
केंद्रीय मंत्री अनुराग ठाकूर यांनी आज डब्ल्यू 20च्या अध्यक्ष आणि संगीत नाटक अकादमी पुरस्काराने सन्मानित नृत्यकला गुरु डॉ.संध्या पुरेचा यांच्या मुंबईतील निवासस्थानी जाऊन त्यांची भेट घेतली. या भेटी दरम्यान ठाकूर यांनी डॉ.पुरेचा यांना केंद्र सरकारने केलेल्या कार्यांची नोंद असलेली पुस्तिका भेट म्हणून दिली. या भेटीबाबत बोलताना डॉ.संध्या पुरेचा म्हणाल्या की केंद्रीय मंत्री अनुराग ठाकूर यांनी त्यांना ‘मन की बात’ वर आधारित पुस्तक भेट म्हणून दिले आणि डॉ. पुरेचा यांनी पाचवा वेद म्हणून प्रसिध्द असणारी नाट्यशास्त्र भाषांतरविषयक पुस्तके केंद्रीय मंत्री ठाकूर यांना भेटीदाखल दिली. डब्ल्यू-20 अध्यक्ष म्हणून डब्ल्यू-20 पत्रकाबाबत आम्ही चर्चा केली. संगीत नाटक अकादमीच्या अध्यक्ष या नात्याने भारतीय कला आणि संस्कृती यांतील तरुणांच्या सहभागाबाबत देखील यावेळी चर्चा झाल्याची माहिती डॉ.पुरेचा यांनी दिली. त्या म्हणाल्या की समाज आणि समुदाय यांच्या हिताच्या संदर्भात विस्तृत चर्चा झाली.
केंद्रीय माहिती आणि प्रसारण मंत्री अनुराग सिंह ठाकूर यांनी संगीत नाटक अकादमी पुरस्काराने सन्मानित नृत्यकला गुरु डॉ.संध्या पुरेचा यांची भेट घेतली
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 185 कोटी 20 लाखांहून अधिक मात्रा देण्यात आल्या
12 ते 14 वर्ष या वयोगटातील मुलामुलींना कोविड-19 प्रतिबंधक लसीच्या 2 कोटी 04 लाखांहून अधिक मात्रा देण्यात आल्या
भारतातील सध्याची कोविड सक्रीय रुग्णसंख्या 11,639
गेल्या 24 तासांत देशात 1,033 नव्या कोरोना बाधित रुग्णांची नोंद
देशातील रोगमुक्ती दर सध्या 98.76%
साप्ताहिक पॉझिटीव्हिटी दर सध्या 0.22% आहे
नवी दिल्ली 07 एप्रिल 2022
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 185 कोटी 20 लाखांचा  टप्पा ओलांडला आहे. देशभरात 2,23,20,478 सत्रांच्या आयोजनातून हे उद्दिष्ट साध्य करण्यात आले.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरु झाली. आतापर्यंत 2 कोटी 04 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
10403951
|
|
2nd Dose
|
|
10003375
|
|
Precaution Dose
|
|
4506652
|
|
FLWs
|
|
1st Dose
|
|
18413677
|
|
2nd Dose
|
|
17517313
|
|
Precaution Dose
|
|
6959375
|
|
Age Group 12-14 years
|
|
1st Dose
|
|
20440247
|
|
Age Group 15-18 years
|
|
1st Dose
|
|
57491065
|
|
2nd Dose
|
|
39046615
|
|
Age Group 18-44 years
|
|
1st Dose
|
|
554905338
|
|
2nd Dose
|
|
468620860
|
|
Age Group 45-59 years
|
|
1st Dose
|
|
202798184
|
|
2nd Dose
|
|
185937186
|
|
Over 60 years
|
|
1st Dose
|
|
126775913
|
|
2nd Dose
|
|
115815818
|
|
Precaution Dose
|
|
12436900
|
|
Precaution Dose
|
|
2,39,02,927
|
|
Total
|
|
1,85,20,72,469
देशभरात कोविड बाधितांच्या संख्येत घसरण होण्याचा कल कायम ठेवत भारतातील कोविड सक्रीय रुग्णसंख्या आता कमी होऊन 11,639 झाली आहे, देशातील आतापर्यंतच्या एकूण कोविड बाधितांच्या तुलनेत ही सख्या केवळ 0.03% आहे.
परिणामी, भारतातील रोगमुक्ती दर आता 98.76% झाला आहे. गेल्या 24 तासांत 1,222 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,24,98,789 झाली आहे.
गेल्या 24 तासांत, देशात 1,033 नव्या कोविड रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 4,82,039 चाचण्या करण्यात आल्या. देशात आतापर्यंत एकंदर 79 कोटी 25 लाखांहून अधिक  चाचण्या करण्यात आल्या आहेत.
देशातील साप्ताहिक आणि दैनंदिन पॉझिटीव्हिटी दर देखील सातत्याने कमी होत आहेत. देशात साप्ताहिक पॉझिटीव्हिटी दर सध्या 0.22% आहे आणि दैनंदिन पॉझिटीव्हिटी दर देखील 0.21%.इतका नोंदला गेला आहे.
पंतप्रधान कार्यालय
पंतप्रधान नरेंद्र मोदी यांनी डेन्मार्कच्या पंतप्रधानांशी दूरध्वनीवरुन संवाद साधला
दोन्ही नेत्यांनी भारत-डेन्मार्क हरित धोरणात्मक भागीदारीच्या प्रगतीचा घेतला आढावाआणि उच्च-स्तरीय आदानप्रदान तसेच वाढत्या सहकार्याबद्दल केले समाधान व्यक्त
पंतप्रधान फ्रेडरिक्सन यांनी भारताच्या जी-20 उपक्रमांची प्रशंसा केली आणि या उपक्रमांना डेन्मार्कचा संपूर्ण पाठींबा व्यक्त केला
पुढच्या वर्षी, 2024मध्ये भारत-डेन्मार्क संबंधांचा 75वा वर्धापनदिन साजरा करण्याबाबत दोन्ही नेत्यांची संमती
नवी दिल्ली, 20 एप्रिल 2023
पंतप्रधान नरेंद्र मोदी यांनी डेन्मार्कच्या पंतप्रधान मेटे फ्रेडरिक्सन यांच्याशी दूरध्वनीवरुन संवाद साधला.
डेन्मार्कच्या पंतप्रधानपदी मेटे फ्रेडरिक्सन यांची दुसऱ्यांदा नेमणूक झाल्याबद्दल पंतप्रधान मोदी यांनी त्यांचे अभिनंदन केले.
दोन्ही नेत्यांनी भारत-डेन्मार्क हरित धोरणात्मक भागीदारीच्या प्रगतीचा आढावा घेतला.दोन्ही देशांमध्ये नुकतेच झालेले उच्च-स्तरीय आदानप्रदान तसेच वाढत्या सहकार्याबद्दल या नेत्यांनी समाधान व्यक्त केले.
पंतप्रधान मोदी यांनी पंतप्रधान फ्रेडरिक्सन यांना भारताच्या विद्यमान जी-20 समूहाच्या अध्यक्षतेविषयी तसेच देशाच्या महत्त्वाच्या प्राधान्याक्रमांविषयी थोडक्यात माहिती दिली.पंतप्रधान फ्रेडरिकसन यांनी भारताच्या जी-20 विषयक उपक्रमांची प्रशंसा केली आणि या उपक्रमांना डेन्मार्कचा संपूर्ण पाठींबा व्यक्त केला.
पुढच्या वर्षी, 2024 मध्ये येत असलेला भारत-डेन्मार्क संबंधांचा 75वा वर्धापनदिन योग्य पद्धतीने साजरा करण्याबाबत तसेच दोन्ही देशांदरम्यान असलेल्या संबंधांमध्ये वैविध्य आणण्यासाठी वेगवेगळ्या क्षेत्रांचा शोध घेण्याबाबत दोन्ही नेत्यांनी संमती दर्शवली.
S.Kakade/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पर्यावरण, वन एवं जलवायु परिवर्तन मंत्रालय
थोड्या कालावधीत मोठ्या प्रमाणात औषधांची उपलब्धता / उत्पादन वाढविण्यासाठी पर्यावरण प्रभाव मूल्यांकन  अधिसूचना 2006 मध्ये प्रमुख सुधारणा
सुमारे दोन आठवड्यांच्या कालावधीत यासंबंधीचे 100 हून अधिक प्रस्ताव प्राप्त
नवी दिल्ली, 15 एप्रिल 2020
नोवेल कोरोना विषाणूच्या  जागतिक उद्रेकातून उद्भवलेल्या अभूतपूर्व परिस्थितीचा सामना करण्यासाठी आणि विविध औषधांची उपलब्धता, किंवा उत्पादन वाढविण्यासाठी 27 मार्च 2020 रोजी पर्यावरण, वन आणि हवामान बदल मंत्रालयाने पर्यावरण प्रभाव मूल्यांकन  अधिसूचना 2006 मध्ये सुधारणा केली.
विविध आजारांवरील उपचारासाठी मोठ्या प्रमाणावरील औषध निर्मिती आणि मध्यस्थांच्या संदर्भात सर्व प्रकल्प किंवा उपक्रम विद्यमान श्रेणी 'ए' ते 'बी 2' श्रेणीत पुन्हा वर्गीकृत केले गेले आहेत.
श्रेणी बी 2 अंतर्गत येणाऱ्या प्रकल्पांना मूलभूत माहिती गोळा करणे, ईआयए अभ्यास आणि सार्वजनिक सल्लामसलत आवश्यक आहे. राज्य स्तरावरील मूल्यांकनाचे विकेंद्रीकरण सुलभ व्हावे म्हणून अशा प्रस्तावांचे पुन्हा वर्गीकरण करण्यात आले आहे; जेणेकरून प्रक्रियेचा वेग वाढू शकेल. देशातील महत्वाची औषधे / औषधांची उपलब्धता कमी कालावधीत वाढविण्यात मदत करण्याच्या उद्देशाने सरकारने हे पाऊल उचलले आहे. ही दुरुस्ती 30 सप्टेंबर 2020 पर्यंत प्राप्त झालेल्या सर्व प्रस्तावांना लागू आहे. अशा प्रस्तावांवर जलदगतीने प्रक्रिया करण्याचा सल्ला राज्यांना देण्यात आला आहे.
सध्याची परिस्थिती लक्षात घेता प्रत्यक्ष बैठक घेऊन प्रस्तावांचे मूल्यांकन करणे शक्य होणार नाही म्हणून दिलेले प्रस्ताव तातडीने निकाली काढण्यासाठी व्हिडिओ कॉन्फरन्ससारख्या माहिती तंत्रज्ञानाचा वापर करण्याचा सल्ला मंत्रालयाने राज्यांना दिला आहे.
सुमारे दोन आठवड्यांच्या कालावधीत या श्रेणीअंतर्गत 100 हून अधिक प्रस्ताव प्राप्त झाले आहेत, जे राज्यातील संबंधित नियामक प्राधिकरणांकडून निर्णय घेण्याच्या वेगवेगळ्या टप्प्यावर आहेत.
B.Gokhale/V.Joshi/P.Malandkar
(Visitor Counter : 168
नौवहन मंत्रालय
जगातील सर्वोत्कृष्ट कंपन्यांशी स्पर्धा करण्यासाठी भारतीय सागरी क्षेत्राची झेप
नवी दिल्ली, 28 एप्रिल 2023
जागतिक बँकेच्या लॉजिस्टिक कामगिरी निर्देशांक  अहवाल - 2023 नुसार, माल चढवण्यासाठी आणि उतरवून घेण्यासाठी कंटेनर थांबण्याचा भारताचा सरासरी वेळ 3 दिवसांचा झाला आहे, यासाठीचा वेळ अमेरिकेसाठी 7 दिवस आणि जर्मनीसाठी 10 दिवस तसेच संयुक्त अरब अमिरात आणि दक्षिण आफ्रिका यांसारख्या देशांसाठी 4 दिवस आहे.
पंतप्रधान नरेंद्र मोदी यांच्या दूरदर्शी नेतृत्वाखाली, 2014 पासून देशाने बंदरे आणि नौवहन क्षेत्रात पायाभूत सुविधांच्या सुधारणेवर केलेल्या गुंतवणुकीचे उत्तम परिणाम दिसू लागले आहेत.भारतीय सागरी बंदरांवर कंटेनर थांबण्याच्या अत्यंत कमी वेळेमुळे बंदर उत्पादकता वाढली असून डिजिटलीकरणाद्वारे पुरवठा साखळीत सुधारणा होत आहे. शिपिंग क्षेत्रात देशाने केलेल्या सुधारणांचा हा परिणाम आहे.
पीएम गति-शक्ती राष्ट्रीय बृहत योजने अंतर्गत समन्वित नियोजन आणि अंमलबजावणीद्वारे किनाऱ्यालगतच्या प्रदेशाशी कनेक्टिव्हिटी सुधारण्यावर लक्ष केंद्रित केले जात आहे आणि सागरी क्षेत्रात सार्वजनिक खाजगी भागीदारीवर भर दिल्याने आंतरराष्ट्रीय शिपमेंट श्रेणीतील जागतिक क्रमवारीत भारताला 22 व्या क्रमांकावर तर देशाच्या लॉजिस्टिक कामगिरी निर्देशांक क्रमवारीत सर्वसाधारण 38 व्या स्थानावर झेप घेण्यास चालना मिळाली आहे.
पंतप्रधान नरेंद्र मोदी यांच्या दूरदर्शी नेतृत्वाखाली, धोरणात्मक सुधारणा, नवीन तंत्रज्ञानाचा समावेश आणि अधिक सार्वजनिक खाजगी भागीदारीद्वारे बंदराची कार्यक्षमता आणि उत्पादकता सुधारण्यावर भर देण्यात आला आहे. भारतीय बंदरांनी "टर्न अराउंड टाइम" मध्ये म्हणजेच जहाजात माल चढवण्याच्या आणि उतरवण्याच्या कालावधीमध्ये लक्षणीय सुधारणा नोंदवली आहे.
जागतिक बँकेचा लॉजिस्टिक कामगिरी निर्देशांक  अहवाल-2023 मध्ये प्रकाशित केल्याप्रमाणे , "टर्न अराउंड टाइम" मापदंडांनुसार अन्य जागतिक देशांच्या तुलनेत भारतीय बंदरांचा "टर्न अराउंड टाइम" 0.9 दिवस असल्याचे अधोरेखित करण्यात आले आहे. भारताचा हा कालावधी अमेरिका  ऑस्ट्रेलिया , बेल्जियम , कॅनडा , जर्मनी , संयुक्त अरब अमिरात , सिंगापूर , रशियन महासंघ , मलेशिया , आयर्लंड , इंडोनेशिया , न्यूझीलंड  आणि दक्षिण आफ्रिका  या देशांपेक्षा चांगला आहे.N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 79
पंतप्रधान कार्यालय
रशियाला रवाना होण्यापूर्वी पंतप्रधानांचे वक्तव्य
नवी दिल्ली, 20 मे 2018
रशिया दौऱ्यासाठी रवाना होण्यापूर्वी, पंतप्रधान नरेंद्र मोदी यांनी जारी केलेले वक्तव्य पुढील प्रमाणे –
‘रशियाच्या मैत्रिपूर्ण नागरिकांना माझे अभिवादन. मी उद्या सोची येथे भेट देणार असून, राष्ट्राध्यक्ष पुतीन यांची भेट घेण्यास उत्सुक आहे. त्यांना भेटणे, हा एक आनंददायी अनुभव असतो.
राष्ट्राध्यक्ष पुतीन यांच्याशी होणारा संवाद, भारत आणि रशिया यांच्यातील विशेष आणि धोरणात्मक भागिदारी अधिक बळकट करेल, असा विश्वास मला वाटतो.
B.Gokhale/M.Pange/D.Rane
(Visitor Counter : 53
पंतप्रधान कार्यालय
भारत आणि बांगलादेश दरम्यानच्या ' मैत्री सेतू ' चे पंतप्रधानांच्या हस्ते 9 मार्च रोजी उद्घाटन
त्रिपुरात पंतप्रधानांच्या हस्ते होणार विविध पायाभूत प्रकल्पांचे उद्घाटन आणि पायाभरणी
पंतप्रधान श्री नरेंद्र मोदी 9 मार्च 2021 रोजी दुपारी 12 वाजता दूरदृश्य प्रणालीच्या माध्यमातून भारत आणि बांगलादेश यांच्यातील ‘मैत्री सेतु’ चे उद्घाटन करतील. या कार्यक्रमादरम्यान त्रिपुरामध्ये अनेक पायाभूत सुविधांच्या प्रकल्पांचे उद्घाटन आणि पायाभरणीही पंतप्रधान करणार आहेत. ‘मैत्री सेतु’ हा पूल फेनी नदीवर बांधला आहे, जी भारतीय सीमेवर त्रिपुरा राज्य आणि बांगलादेशात वाहते. ‘मैत्री सेतु’ हे नाव भारत आणि बांगलादेशमधील वाढते द्विपक्षीय संबंध आणि मैत्रीपूर्ण संबंधांचे प्रतीक आहे. 133 कोटी रुपये खर्चून राष्ट्रीय महामार्ग व पायाभूत सुविधा विकास महामंडळ मर्यादितने हा प्रकल्प बांधला आहे. 1.9 किमी लांबीचा हा सेतू भारतातील सबरूम आणि बांगलादेशातील रामगढ यांना जोडतो. भारत आणि बांगलादेश दरम्यानच्या व्यापार आणि लोकांना लोकांशी जोडणाऱ्या चळवळीसाठी हा एक नवीन अध्याय ठरणार आहे. या उद्घाटनामुळे , बांगलादेशच्या चटगांव बंदरात प्रवेश करण्यासाठी त्रिपुरा हे ‘ईशान्येकडील प्रवेशद्वार ' ’ बनणार आहे, जे सबरूमपासून अवघ्या 80 कि.मी. अंतरावर आहे.
सबरूम येथे उभारण्यात येणाऱ्या एकात्मिक तपासणी चौकीची पायाभरणीही पंतप्रधान करणार आहेत. यामुळे उभय देशांदरम्यानची मालवाहतूक आणि प्रवाशांची ये जा सुलभ करायला मदत होणार आहे . यामुळे ईशान्येकडील राज्यांमध्ये उत्पादनांसाठी बाजारपेठेच्या नवीन संधी उपलब्ध होतील तसेच भारत आणि बांगलादेश या दोन्ही देशांमधील प्रवाशांना ये जा करण्याच्या दृष्टीने सुलभ वाहतुकीसाठी मदत होईल. अंदाजे 232 कोटी रुपये खर्चाचा हा प्रकल्प भारतीय भूमी बंदरे प्राधिकरणाने हाती घेतला आहे.
कैलाशाहर येथील उनाकोटी जिल्हा मुख्यालयाला खोवई जिल्हा मुख्यालयाशी जोडणार्या राष्ट्रीय महामार्ग 208 ची पायाभरणी पंतप्रधानांच्या हस्ते होणार आहे. यामुळे राष्ट्रीय महामार्ग 44 ला पर्यायी मार्ग उपलब्ध होईल. 80 किमी .लांबीचा 1078 कोटी रुपये खर्चाचा हा प्रकल्प राष्ट्रीय महामार्ग व पायाभूत सुविधा विकास महामंडळ मर्यादितने हाती घेतला आहे.
63.75 कोटी रुपये खर्चातून राज्य सरकारने विकसित केलेले राज्य महामार्ग आणि आणि इतर जिल्हा रस्त्यांचे उद्दघाटनही पंतप्रधान करणार आहेत. हे मार्ग त्रिपुरातील नागरिकांना सर्व संपर्कसुविधा उपलब्ध करतील.
पंतप्रधान आवास योजना  अंतर्गत बांधण्यात आलेल्या 40,978 घरांचे उदघाटन पंतप्रधानांच्या हस्ते होणार आहे. 813 कोटी रुपयांच्या खर्चातून ही घरे बांधण्यात आली आहेत. आगरताळा स्मार्ट सिटी मोहिमेअंतर्गत, बांधण्यात आलेल्या एकात्मिक आदेश व नियंत्रण केंद्राचे उदघाटनही पंतप्रधान करणार आहेत.
पंतप्रधान पुढे, ओल्ड मोटर स्टँड इथे बांधण्यात येणाऱ्या बहुस्तरीय वाहन पार्किंग आणि व्यावसायिक संकुलाची पायाभरणी करतील.सुमारे 200 कोटी रुपयांच्या गुंतवणुकीतून हे विकसित करण्यात येणार आहे.
लिचूबागण ते विमानतळ पर्यंतच्या चौपदरीकरणाच्या दृष्टीने विद्यमान रस्ता रुंदीकरणाची ते पायाभरणी करतील. आगरताळा स्मार्ट सिटी मोहिमेअंतर्गत सुमारे 96 कोटी रुपये खर्चून हे काम करण्यात येईल.
पंतप्रधान कार्यालय
फाळणीमध्ये प्राण गमावलेल्या व्यक्तींचे पंतप्रधानांनी केले स्मरण
देशात आज फाळणी वेदना स्मृती दिवसानिमित्त फाळणीमध्ये प्राण गमावलेल्या व्यक्तींचे स्मरण केले जात आहे. पंतप्रधान नरेंद्र मोदी यांनी फाळणीत बळी पडलेल्या व्यक्तींचे स्मरण करून त्यांना श्रद्धांजली वाहिली आहे. घरदार सोडायला भाग पडल्याने या व्यक्तींना कराव्या लागलेल्या संघर्षाचे स्मरण पंतप्रधानांनी केले आहे.
एका ट्विटमध्ये पंतप्रधान म्हणाले;
''फाळणी वेदना स्मृती दिवस हा देशाच्या फाळणीत ज्यांचे जीवन कामी आले त्या भारतवासीयांचे श्रद्धापूर्वक स्मरण करण्याचा दिवस आहे. यासोबतच हा दिवस असहायपणे आपल्याला विस्थापित होण्याची तीव्र वेदना सहन करावी लागलेल्यांच्या दु:खाची आणि संघर्षाची आठवण करून देतो. अशा सर्व लोकांना मी शतशः नमन करतो.''
विज्ञान आणि तंत्रज्ञान मंत्रालय
कोविड-19 केंद्रस्थानी ठेवून जेएनसीएएसआरकडून संसर्गजन्य आजारांच्या निदानासाठी एका आठवड्याचा अभ्यासक्रम
अभ्यासक्रमातून सैद्धांतिक ज्ञानासोबतच प्रयोगाधारित प्रशिक्षण मिळणार
सांसर्गिक विषाणू नसलेले कृत्रिम नमुने प्रशिक्षणासाठी वापरणार
नवी दिल्ली, 24 जून 2020
जवाहरलाल नेहरू आधुनिक वैज्ञानिक संशोधन केंद्र,  ही भारत सरकारच्या विज्ञान आणि तंत्रज्ञान मंत्रालयाच्या अधिपत्याखालील स्वायत्त संशोधन संस्था आहे. कोविड-19 महामारीशी दोन हात करत असणाऱ्या आपल्या देशाला सक्षम करण्यासाठीसाठी संस्थेने जाकूर येथे कोविड निदान प्रशिक्षण केंद्र सुरू केले आहे.
रिअल टाईम पीसीआर सारख्या अतिसुक्ष्मजीव निदान पद्धती, रोगनिदान तसेच कोविड-19 सारख्या महामारीचा मागोवा घेण्यास उपयुक्त ठरतात. भारतात रिअल टाईम पीसीआर वापरून क्लिनिकल रोगनिदान करणाऱ्या कुशल व्यक्तींची उणीव भासत आहे. देशाची सध्याची आवश्यकता लक्षात घेउन जेएनसीएएसआरने कोविड-19 साठी रिअल टाईम पीसीआर वापरून रोगनिदान करण्याचे प्रशिक्षण देणाऱ्या अत्याधुनिक रोगनिदान प्रशिक्षण कार्यक्रमाचा आरंभ केला आहे. प्रत्येकी 6-10 प्रशिक्षणार्थींची एक अशा बॅचेस मधून रिअल टाईम पीसीआर वापरून निदान करणारे उमेदवार तयार करणे हा या प्रशिक्षण-कार्यक्रमाचा मूळ हेतू आहे.
साधारण एक आठवड्याच्या कालावधीचा हा अभ्यासक्रम येत्य़ा काही महिन्यात अनेक आणि सतत चालणाऱ्या बॅचेसच्या माध्यमातून प्रशिक्षित लोक तयार व्हावेत या उद्देशाने तयार करण्यात आला आहे. पहिल्या बॅचचे प्रशिक्षण 16 ते 22 जून 2020 दरम्यान कोविड प्रशिक्षण केंद्र, जेएनसीएएसआर येथे पार पडले.
साधारण आठवड्याभराच्या या सर्वसमावेशक क्रॅश कोर्समध्ये पुस्तकीय माहिती तसेच प्रयोगशाळा प्रशिक्षणाचा समावेश आहे. प्रशिक्षणार्थींना माहिती आणि प्रयोगातून असे दोन्ही प्रकारचे शिक्षण देण्याच्या उद्देशाने या अभ्यासक्रमाची रचना करण्यात आली आहे. प्रयोगशाळांमधील प्रशिक्षणात संसर्गयुक्त नमुन्यांवर काम करणे, न्यूक्लिक अॅसिड संबंधी माहिती आणि प्रतिबंध तसेच रिअल टाईम पीसीआर आणि इतर आण्विक तंत्र, माहिती विश्लेषण आणि सर्वात महत्वाची अशी क्लिनिकल रोगनिदानासंबधीची मानक प्रणाली यांचा समावेश आहे. संसर्गजन्य विषाणू नसलेले फक्त प्रतिकात्मक नमुने या प्रशिक्षणासाठी वापरले जाणार आहेत. प्रशिक्षण घेतलेले उमेदवार कोणत्याही क्लिनिकल रोगनिदान सुविधा केंद्रात भरती होउ शकतील तसेच क्लिनिकल सेटअप मधील नमुने हाताळू शकतील आणि फक्त कोविडच नाही तर इतर संसर्गजन्य आजारांसाठी रिअल टाइम पीसीआर वापरून रोगनिदान करू शकतील.
“सांसर्गिक नमुने हाताळणे आणि त्यावर काम करणे, रिअल टाइम पीसीआरचा वापर, आण्विक निदान, माहिती विश्लेषण आणि क्लिनिकल रोगनिदानासंबधीची मानक प्रणाली याचे खडतर प्रशिक्षण फक्त कोविड-19 च्या संदर्भातच नाही तर पुढेही सुरू राहून अशा परिस्थितीत देशाला भविष्यातही त्याचा उपयोग होईल ही आम्हाला खात्री आहे.” असे विज्ञान आणि तंत्रज्ञान विभागाचे सचिव आशुतोष शर्मा म्हणाले.
हा प्रशिक्षण कार्यक्रम वैद्यकिय प्रयोगशाळा परिक्षण  मध्ये पदवी वा पदव्युत्तर शिक्षण घेतलेल्या नवोदित पदवीधरांसाठी खुला आहे. जे सध्या रुग्णलायांमध्ये काम करत आहेत, त्यांनाही या प्रशिक्षणासाठी प्रवेश घेण्यास आमंत्रित करण्यात येत आहे. प्रशिक्षणासाठी नोंदणी केलेल्यांना योग्य मानधन आणि निवास–भोजनाची निःशुल्क व्यवस्था संस्थेकडून करण्यात आली आहे.S.Thakur/V.Sahajrao/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 195
गृह आणि शहरी व्यवहार मंत्रालय
प्रधानमंत्री आवास योजना - नागरी  अंतर्गत केंद्र सरकारकडून राज्ये/केंद्रशासित प्रदेशांना मदत
गृहनिर्माण योजनांची अंमलबजावणी राज्य/केंद्रशासित प्रदेशांद्वारे केली जाते आणि जमीन व वसाहती हे राज्याचे विषय आहेत. तथापि, गृहनिर्माण आणि नागरी विकास मंत्रालय, 25.06.2015 पासून पात्र कुटुंब/लाभार्थींसाठी 2022 पर्यंत 'सर्वांसाठी घरे' या दृष्टिकोनाअंतर्गत, घरे बांधण्याकरिता प्रधानमंत्री आवास योजना-नागरी  अंतर्गत राज्ये/केंद्रशासित प्रदेशांच्या प्रयत्नांना पूरक केंद्रीय साहाय्य पुरवत आहे. योजनेंतर्गत कोणतीही लक्ष्य नाहीत. राज्य/केंद्रशासित प्रदेश सरकार योजनेअंतर्गत मागणीच्या आधारे, प्रकल्प प्रस्ताव तयार करते आणि राज्यस्तरीय मंजुरी आणि देखरेख समिती  च्या मान्यतेनंतर मंजुरीसाठी मंत्रालयाकडे सादर करते. 2017 मध्ये राज्ये/केंद्रशासित प्रदेशांनी प्रमाणित केलेल्या 1.12 कोटी घरांच्या मागणीच्या तुलनेत , या योजनेअंतर्गत मंत्रालयाने आतापर्यंत 1.14 कोटी घरे मंजूर केली आहेत.
पात्र लाभार्थ्यांना घरे देण्यासाठी मंत्रालयाने, राज्य/केंद्रशासित प्रदेशांनी प्रस्तावित आणि रीतसर मंजूर केलेल्या सर्व प्रकल्प प्रस्तावांना मंजुरी दिली आहे. कोणतीही नवीन मागणी मंत्रालयाकडे प्रलंबित नाही. अभियान कालावधीपर्यंत राज्ये/केंद्रशासित प्रदेशांकडून प्राप्त झालेल्या प्रस्तावांना मंजुरी देण्यास मंत्रालय तयार आहे.
गृहनिर्माण आणि नागरी विकास मंत्री हरदीप एस पुरी यांनी आज लोकसभेत एका लेखी उत्तरात ही माहिती दिली.
वाणिज्य आणि उदयोग मंत्रालय
तुर्कीमध्ये आयोजित 87 व्या इझ्मीर इंटरनॅशनल ट्रेड शो मध्ये ‘सोर्स इंडिया’
(नवी दिल्ली, 6 सप्टेंबर 2018
तुर्कीमध्ये 7 सप्टेंबरपासून सुरू होणाऱ्या 87 व्या इझ्मीर आंतरराष्ट्रीय ट्रेड शो मध्ये भारत सहयोगी देश म्हणून सहभागी होत आहे. या ट्रेड शोच्या माध्यमातून तुर्की आणि इतर शेजारी देशांना भारतातून होणाऱ्या निर्यातीत वाढ व्हावी, या उद्देशाने ‘सोर्स इंडिया’ हे उद्योग दालन समाविष्ट करण्यात आले आहे. यात 75 भारतीय कंपन्यांचा समावेश आहे.
7 ते 11 सप्टेंबर 2018 या अवधीत इझ्मीर या तुर्कीमधल्या सर्वाधिक लोकसंख्या असणाऱ्या तिसऱ्या क्रमांकाच्या शहरात या ट्रेड शो चे आयोजन करण्यात आले आहे. भारत आणि तुर्कीमधील कृषी आणि अन्न प्रक्रिया क्षेत्रातील उद्योगांना परस्परांशी हातमिळवणी करून संयुक्त प्रकल्प राबविण्याच्या दृष्टीने हा ट्रेड शो ही उत्तम संधी असल्याचे भारताचे अंकारा येथील राजदूत संजय भट्टाचार्य यांनी म्हटले आहे. या ट्रेड शो मध्ये तुर्की आणि युरोपियन बाजारपेठांच्या माध्यमातून भारतीय उद्योजकांना संयुक्त उपक्रम सुरू करता येतील, असा विश्वासही त्यांनी व्यक्त केला.
S.Tupe/M.Pange/P.Kor
|
आरोग्य आणि कुटुंब कल्याण मंत्रालय
|
कोविड-19 प्रतिबंधक लसीकरणाबाबत अद्ययावत माहिती -263 वा दिवस
भारताच्या एकूण लसीकरणाने ओलांडला 92 कोटी मात्रा देण्याचा महत्त्वाचा टप्पा
आज संध्याकाळी 7 वाजेपर्यंत 54 लाखांहून अधिक मात्रा देण्यात आल्या
नवी दिल्ली, 5 ऑक्टोबर 2021
भारतातील कोविड-19 प्रतिबंधक लसीकरण मोहिमेमध्ये लक्षणीय यश मिळवत आज देशभरात देण्यात आलेल्या लसीच्या मात्रांच्या आकडेवारीने 92 कोटींचा  महत्त्वाचा टप्पा ओलांडला. आज संध्याकाळी सात वाजेपर्यंत देशभरात लसीच्या 54 लाखांपेक्षा अधिक  मात्रा देण्यात आल्या. लसीकरणाच्या अंतिम अहवालाचे काम रात्री उशिरा पूर्ण झाल्यानंतर आज दिवसभरात देण्यात आलेल्या मात्रांच्या एकूण संख्येत आणखी वाढ होण्याची अपेक्षा आहे.
आतापर्यंतच्या लसीकरणाच्या मात्रांची एकूण व्याप्ती तसेच नागरिकांच्या विविध प्राधान्यक्रम गटांमध्ये झालेल्या लसीकरणाची तपशीलवार माहिती पुढीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,74,266
|
|
2nd Dose
|
|
89,57,466
|
|
FLWs
|
|
1st Dose
|
|
1,83,56,294
|
|
2nd Dose
|
|
1,51,72,789
|
|
Age Group 18-44 years
|
|
1st Dose
|
|
37,26,01,715
|
|
2nd Dose
|
|
9,24,50,970
|
|
Age Group 45-59 years
|
|
1st Dose
|
|
16,25,57,153
|
|
2nd Dose
|
|
7,98,92,549
|
|
Over 60 years
|
|
1st Dose
|
|
10,29,73,401
|
|
2nd Dose
|
|
5,78,43,419
|
|
Cumulative 1st dose administered
|
|
66,68,62,829
|
|
Cumulative 2nd dose administered
|
|
25,43,17,193
|
|
Total
|
|
92,11,80,022
आजच्या लसीकरण मोहिमेत, नागरिकांच्या विविध प्राधान्यक्रम गटांमध्ये झालेल्या लसीकरणाची तपशीलवार माहिती पुढीलप्रमाणे आहे:
|
|
Date: 5thOctober, 2021 
|
|
HCWs
|
|
1st Dose
|
|
159
|
|
2nd Dose
|
|
9,771
|
|
FLWs
|
|
1st Dose
|
|
332
|
|
2nd Dose
|
|
27,139
|
|
Age Group 18-44 years
|
|
1st Dose
|
|
20,85,453
|
|
2nd Dose
|
|
17,12,296
|
|
Age Group 45-59 years
|
|
1st Dose
|
|
5,30,093
|
|
2nd Dose
|
|
5,18,886
|
|
Over 60 years
|
|
1st Dose
|
|
2,62,154
|
|
2nd Dose
|
|
2,62,137
|
|
1st Dose Administered in Total
|
|
28,78,191
|
|
2nd Dose Administered in Total
|
|
25,30,229
|
|
Total
|
|
54,08,420
कोविड- 19 संसर्गापासून सर्वाधिक धोका असलेल्या वयोगटातील लोकांचे आजारापासून संरक्षण करण्यासाठी लसीकरण मोहीम हे महत्त्वाचे शस्त्र असल्यामुळे या मोहिमेचा नियमित आढावा घेतला जात आहे आणि सर्वोच्च पातळीवरून या मोहिमेचे परीक्षण केले जात आहे.
S.Tupe/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
पंतप्रधान कार्यालय
केंद्रीय राखीव पोलीस दलाच्या स्थापना दिनानिमित्त पंतप्रधानांनी दिल्या शुभेच्छा
पंतप्रधान श्री नरेंद्र मोदी यांनी केंद्रीय राखीव पोलीस दलाच्या स्थापना दिनानिमित्त केंद्रीय राखीव पोलीस दलाच्या जवानांना आणि त्यांच्या कुटुंबीयांना शुभेच्छा दिल्या आहेत.
पंतप्रधान आपल्या ट्विटर संदेशात म्हणतात...
स्थापना दिनानिमित्त सर्व @CISFHQrs personal यांना हार्दिक शुभेच्छा. देशाच्या सुरक्षिततेमध्ये केंद्रीय राखीव पोलीस दलाची भूमिका फार महत्त्वपूर्ण आहे. ते 24 तास देशातील महत्त्वपूर्ण ठिकाणी, ज्यात संवेदनशील आणि धोरणात्मकदृष्ट्या महत्वाच्या ठिकाणांचा समावेश आहे अशा ठिकाणी सुरक्षा प्रदान करतात. अफाट मेहनत आणि व्यावसायिक दृष्टिकोन यासाठी केंद्रीय राखीव पोलीस दल ओळखलं जातं.
पंतप्रधान कार्यालय
जी-20 शिखर परिषदेच्या निमित्त दौ-यावर असताना पंतप्रधान नरेंद्र मोदी यांनी बाली येथील खारफुटीच्या जंगलांना दिली भेट
नवी दिल्ली – दि. 16 नोव्हेंबर, 2022
बाली इथे जी-20 शिखर परिषदेच्या निमित्त विविध देशांचे प्रमुख आले आहेत. पंतप्रधान नरेंद्र मोदी यांच्यासह इतर देशांच्या प्रमुखांनी बालीमधील ‘तमन हुतन राया न्गुरह राय’ खारफुटीच्या जंगलाला आज भेट देवून तिथे वृक्षारोपण केले.
वैश्विक संवर्धनाच्या प्रयत्नांमध्ये खारफुटी महत्वाची भूमिका बजावते. इंडोनेशियाच्या G-20 अध्यक्षतेखाली इंडोनेशिया आणि UAE चा संयुक्त उपक्रम असलेल्या मॅन्ग्रोव्ह अलायन्स फॉर क्लायमेट  मध्ये भारत सामील झाला आहे. या ‘एमएसी’ म्हणजेच ‘मॅनग्रोव्ह अलायन्स फॉर क्लायमेट’ या आघाडीमध्ये आता भारतही सहभागी झाला आहे.
भारतामध्ये 5000 चौरस किलोमीटर परिसरात खारफुटीच्या 50 पेक्षा जास्त प्रजाती आढळतात. खारफुटीमुळे जैवविविधतेने समृद्ध स्थाने निर्माण होतात आणि प्रभावी ‘कार्बन सिंक’ म्हणूनही खारफुटी काम करते. यामुळे खारफुटीच्या संरक्षणाचे आणि त्यांचे पुनर्संचय करण्यावर भारत भर देत आहे.